Spis č.: A/2013/24395
Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/64 19 881 
Pracovný kontakt pre vysvetlenie oznámenia o zadávaní zákazky:
andrea.milcevicova@kosice.sk 

E -mail pre podanie ponuky: 2013.24395@kosice.sk

2.	Názov predmetu zákazky:
	Asanácia objektu SKLAD, č.súp.2459 na ul. Pri Prachárni, Košice IV . 
Zákazka (zmluva) je na: uskutočnenie stavebných prác

3.	Stručný opis predmetu zákazky: 
Odstránenie jednopodlažného, nepodpivničeného, murovaného objektu skladu pôdorysných rozmerov 5,54 x 44,24 m, výška 3,13 m s likvidáciou sute na povolených skládkach odpadu.
Bližší popis predmetu zákazky je v prílohe č.1 - Podrobný opis predmetu zákazky.

4.	Predpokladaná hodnota zákazky (bez DPH): 29.955,- € 

5.	Základné zmluvné podmienky: 
-	Miesto uskutočnenia stavebných prác: 	ul. pri Prachárni, Košice, 
					 par. č.501/32, k.ú. Južné mesto
-	Lehota na dodanie predmetu zákazky: 
				najneskôr do .... dní odo dňa začatia prác (kritérium č.2)
				Začatie prác: do 2 dní odo dňa účinnosti zmluvy
-	Splatnosť faktúr: 	30 dní odo dňa doručenia faktúry 
			Záloha sa neposkytuje.

6.	Lehota na predkladanie ponúk: do 18.12.2013, do 12:00 hod.

7.	Stanovenie ceny
Do ceny je potrebné zapracovať aj cenu za dopravu na miesto uskutočnenia stavebných prác. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
- Cena predmetu zákazky nesmie prekročiť stanovenú výšku s DPH : 35.999,- 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č.2 a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované (vyplnený výkaz výmer). Ak požadované doklady nie sú vydávané v elektronickej podobe, alebo nie je ich možné poslať e-mailom ako skenované, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla s označením – NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné:
V ponuke je potrebné predložiť:
Doklady: 
1.	Kópiu dokladu o oprávnení na uskutočnenie stavebných prác - výpis zo živnostenského, resp. obchodného registra.    
2.	Kópiu dokladu o odbornej spôsobilosti vydaný na základe osobitného predpisu pre výkon činnosti vedenia a uskutočňovania stavieb „stavbyvedúci pre odbor pozemné stavby“.

Podmienky účasti sú nasledovné: 
1.	Uchádzač musí týmto dokladom preukázať, že je oprávnený  vykonávať uskutočňovanie pozemných stavieb a ich zmien, resp. uskutočňovanie búracích a zemných prác.
2.	Uchádzač musí byť oprávnený uskutočňovať požadované stavebné práce na základe odbornej spôsobilosti.
   
11.	Kritéria na hodnotenie ponúk sú: 
1. Cena – váhovosť 80% 	
Cenu predmetu zákazky je potrebné stanoviť v súlade so zákonom Národnej rady SR č.18/ 1996 Z.z. o cenách. Ponuka sa bude týkať všetkých prác spojených s vyhotovením diela vrátane zariadenia staveniska a jeho vypratanie i poistenia počas výkonu prác a bude sa vychádzať z ocenených položiek stavebných a technologických prác (ďalej len prác)  predložených uchádzačom. Navrhovaná cena prác bude stanovená na základe výkazu - výmeru, ktorý je súčasťou projektu na odstránenie stavby. Uchádzač musí uviesť jednotkovú cenu každej položky prác. Cena príslušnej položky práce bude daná súčinom jednotkovej ceny a množstva uvedeného v súpise položiek. Celková cena prác bude daná súčtom cien jednotlivých položiek stavebných prác. Položky prác, v ktorých uchádzač neuvedie jednotkové ceny, nebudú obstarávateľom pri zhotovovaní diela preplatené a budú považované ako zahrnuté v iných cenách. Jednotkové ceny, uvedené v ponuke, musia byť pre tú istú položku práce rovnaké pre celé dielo. Jednotkové ceny a uchádzačom navrhovaná ponuková cena musia byť výhradne v mene EUR. 
Navrhovanú cenu v ponuke predkladajte vo forme:
Cena diela bez DPH	................................. Eur
DPH ......%		................................. Eur
Cena diela s DPH		................................. Eur

2. Lehota dodania – váhovosť 20%	
Lehotu (celkovú dĺžku) odstránenia stavby je potrebné vyjadriť v počte dní, kde lehota začína plynúť dňom účinnosti zmluvy a koniec lehoty určuje deň zápisničného odovzdania zrealizovaných prác objednávateľovi.	

Spôsob hodnotenia kritérií je nasledovný: 
Najlepšej ponuke podľa daného kritéria sa pridelí najviac bodov podľa stanoveného maximálneho počtu bodov pre dané kritérium. Pri jednom kritériu (cena) je maximálny počet bodov 100, pri viacerých kritériách sa body na základe ich váhy rozdeľujú na jednotlivé kritériá.
Úspešným uchádzačom bude ten, kto bude mať najvyššie celkové hodnotenie za celý predmet zákazky. Ostaným uchádzačom sa pridelia body podľa nepriamej úmery. Nepriama úmera:  (minimálna cena/hodnotená cena) x počet bodov stanovených pre dané kritérium (zaokrúhliť na dve desatinné miesta), obdobne sa bude postupovať aj pri druhom kritériu.

12.	Prijatie ponuky:
Úspešný uchádzač bude vyzvaný na predloženie návrhu zmluvy, ktorá musí byť v súlade s oznámením o zadávaní zákazky a s jeho ponukou. Ak návrh zmluvy úspešného uchádzača nebude v súlade s oznámením o zadávaní zákazky alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na uskutočnenie stavebných prác, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

.....................v.r.............................
									Riaditeľ magistrátu

Prílohy: 
1.	Podrobný opis predmetu zákazky vrátane PD a neoceneného výkazu výmer
2.	Formulár na ponuku
3.	Zmluvné podmienky v podobe návrhu zmluvy